ddrg/super_eurlex huggingface dataset:
A Bizottság 718/2001/EK rendelete

(2001. április 10.)

a 2200/96/EK tanácsi rendeletnek az aréka- (vagy bétel-) és kóladió Kombinált Nómenklatúra kódjai tekintetében történő kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK tanácsi rendelettel [1] módosított, a mezőgazdasági termékekre alkalmazott, közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,

mivel:

(1) A vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet [3] I. mellékletének módosításáról szóló, 2000. október 13-i 2388/2000/EK bizottsági rendelet módosítja a kombinált nómenklatúrát, különös tekintettel az aréka- (vagy bétel-) és kóladióra.

(2) A legutóbb a 2826/2000/EK tanácsi rendelettel [4] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendelet [5] 1. cikkének (2) bekezdésében szereplő táblázatot következésképpen ki kell igazítani.

(3) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2200/96/EK tanácsi rendelet 1. cikkének (2) bekezdésében szereplő táblázatban az

"ex0802 | a 08029030 alszám alá tartozó egyéb, friss vagy szárított, héjas vagy héj nélküli héjas gyümölcsök, az aréka- (vagy bétel-) és kóladió kivételével" |

szöveg helyébe az

"ex0802 | a 08029020 alszám alá tartozó egyéb, friss vagy szárított, héjas vagy héj nélküli héjas gyümölcsök, az aréka- (vagy bétel-) és kóladió kivételével" |

szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. április 10-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 34., 1979.2.9., 2. o.

[3] HL L 264., 2000.10.18., 1. o.

[4] HL L 328., 2000.12.23., 2. o.

[5] HL L 297., 1996.11.21., 1. o.

--------------------------------------------------
A Bizottság 2022/2001/EK rendelete

(2001. október 15.)

a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel módosított [1], a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 33. cikkére,

mivel:

(1) A legutóbb az 1660/2001/EK rendelettel módosított [3], a piaci mechanizmusokra tekintettel a borpiac közös szervezéséről szóló 1493/1999/EK tanácsi rendelet végrehajtása részletes szabályainak megállapításáról szóló, 2000. július 25-i 1623/2000/EK bizottsági rendelet [4] 63. cikke előírja a fogyasztásra szánt alkohol borból való lepárlására vonatkozó támogatási rendszer bevezetését. Ezt a rendszert először a 2000/2001-es borászati évre vonatkozóan vezették be. Az alkalmazás első évének tapasztalatai alapján szükség van módosításokra. A lepárlást több különböző szakaszban kell megindítani különös azért, hogy az egész év során egységesebb eljárást lehessen biztosítani.

(2) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1623/2000/EK rendelet 63. cikkének (1) bekezdése a következő albekezdéssel egészül ki:

"A 2001/02-es borászati évben október 16-a és november 15-e között kell a lepárlást megkezdeni. 7 millió hektoliter az a legnagyobb mennyiség, amelyre vonatkozóan a 65. cikkben említett szerződéseket meg lehet kötni, illetve nyilatkozatokat meg lehet tenni. A Bizottságnak ezt követően további mennyiségekre kell engedélyeznie a lepárlást egy vagy több szakaszban, amit az 1493/1999/EK rendelet 75. cikkében megállapított eljárás határoz meg."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 15-én.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 179., 1999.7.14., 1. o.

[3] HL L 221., 2001.8.17., 8. o.

[4] HL L 194., 2000.7.31., 45. o.

--------------------------------------------------
A Bizottság 1613/2001/EK rendelete

(2001. augusztus 7.)

a 404/93/EGK tanácsi rendeletnek a banán Közösségbe történő behozatalát szabályozó rendelkezéseire vonatkozó részletes alkalmazási szabályok megállapításáról szóló 896/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 216/2001/EK [1] rendelettel módosított, a banán piacának közös szervezéséről [2] szóló, 1993. február 13-i 404/93/EGK tanácsi rendeletre és különösen annak 20. cikkére,

mivel:

(1) A 896/2001/EK [3] bizottsági rendelet 2001. július 1-jei hatállyal meghatározza a 404/93/EGK rendelet alkalmazásának új részletes szabályait a rendelet 18. cikke (1) bekezdésében előírt behozatali vámkontingensek kezelésére vonatkozóan.

(2) A 896/2001/EK rendelet 8. cikke (2) bekezdésének második albekezdése előírja, hogy nem hagyományos piaci szereplők esetében az árufuvarozást a hajóraklevél és a hajó rakományjegyzékének másolataival kell igazolni, vagy, adott esetben, a piaci szereplő nevére kiállított, a ténylegesen behozott mennyiségre szóló, közúti vagy légi fuvarokmánnyal. Annak biztosítása érdekében, hogy ezt a rendelkezést egységesen alkalmazzák, ki kell kötni, hogy a megkövetelt igazolásnak az áru származási országából történő elszállítására kell vonatkoznia, függetlenül a fuvarozás módjától. Ezt a módosítást első alkalommal a 2001 negyedik negyedévében lebonyolított behozatali tevékenységgel kapcsolatos fuvarozásokra kell alkalmazni.

(3) Az e rendeletben előírt rendelkezések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

A 896/2001/EK rendelet 8. cikke (2) bekezdésének második albekezdése helyébe a következő rendelkezés lép:

"Az árufuvarozást a hajóraklevél és a hajó rakományjegyzékének másolataival kell igazolni, vagy – adott esetben – a piaci szereplő nevére kiállított, a származási országból történő árufuvarozásra vonatkozó, a ténylegesen behozott mennyiségre szóló, közúti vagy légi fuvarokmánnyal."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

A rendeletet első alkalommal a 2001 negyedik negyedévében lebonyolított behozatali tevékenységgel összefüggő fuvarozásokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 7-én.

a Bizottság részéről

Franz Fischler

a Bizottság tagja

[1] HL L 31., 2001.2.2., 2. o.

[2] HL L 47., 1993.2.25., 1. o.

[3] HL L 126., 2001.5.8., 6. o.

--------------------------------------------------
A Bizottság 1271/2001/EK rendelete

(2001. június 27.)

a rizstermékágazatban a Kanári-szigetekre vonatkozó ellátási mérleg megállapításáról szóló 1443/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, az egyes mezőgazdasági termékek tekintetében a Kanári-szigetek javára egyedi intézkedések bevezetéséről szóló, 1992. június 15-i 1601/92/EGK tanácsi rendeletre [2] és különösen annak 3. cikke (4) bekezdésére,

mivel:

(1) A Kanári-szigetek egyes mezőgazdasági termékekkel való ellátására vonatkozó egyedi intézkedések végrehajtásának közös részletes szabályait a legutóbb az 1620/1999/EK rendelettel [3] módosított 2790/94/EK bizottsági rendelet [4] állapítja meg.

(2) Az 1601/92/EGK rendelet 2. cikkének alkalmazása érdekében a Kanári-szigetek tekintetében előzetes ellátási mérleget kell megállapítani a rizstermékágazatra vonatkozóan. E mérleget a régió követelményeire alapozva kell megállapítani. A legutóbb az 1359/2000/EK rendelettel [5] módosított 1443/98/EK bizottsági rendelet [6] melléklete helyébe ennek megfelelően e rendelet melléklete lép.

(3) Az egyedi ellátási intézkedések megújításának hatálybalépéséig, illetve annak érdekében, hogy a hatályos egyedi ellátási intézkedések alkalmazása ne szakadjon meg, a 2001. július 1-jétől 2001. december 31-ig tartó időszakra ellátási mérleget kell megállapítani.

(4) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1443/98/EK rendelet melléklete helyébe e rendelet melléklete lép.

2. cikk

Ez a rendelet 2001. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 27-én.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 173., 1992.6.27., 13. o.

[3] HL L 192., 1999.7.24., 19. o.

[4] HL L 296., 1994.11.17., 23. o.

[5] HL L 155., 2000.6.28., 41. o.

[6] HL L 191., 1998.7.7., 43. o.

--------------------------------------------------

MELLÉKLET

A RIZSRE VONATKOZÓ ELLÁTÁSI MÉRLEG A KANÁRI-SZIGETEK TEKINTETÉBEN A 2001. JÚLIUS 1-JÉTŐL 2001. DECEMBER 31-IG TARTÓ FORGALMAZÁSI IDŐSZAKRA

Termék (KN-kód) | Kanári-szigetek |

| |

Hántolt rizs | 100630 | 6500 |

Tört rizs | 100640 | 1300 |

--------------------------------------------------
A Bizottság 1786/2001/EK rendelete

(2001. szeptember 11.)

a gabona- és rizságazatban alkalmazott termelési visszatérítések tekintetében az 1766/92/EGK és az 1418/76/EGK tanácsi rendelet alkalmazására vonatkozó részletes szabályok megállapításáról szóló 1722/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 7. cikke (3) bekezdésére,

tekintettel a legutóbb az 1667/2000/EK rendelettel [3] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [4] és különösen annak 8. cikke e) pontjára,

mivel:

(1) Az 1722/93/EGK bizottsági rendelet [5] 5. cikke megállapítja, hogy a visszatérítést igénylő gyártóknak kérelmeiket munkanapokon brüsszeli idő szerint délután 5 óra előtt kell benyújtaniuk.

(2) Ez a határidő a visszatérítési igazolások iránti kérelmek esetében spekulációhoz vezethet, amennyiben a visszatérítés összegének esetleges csökkentése várható.

(3) Az igazolás iránti kérelem benyújtásának határidejét emiatt előre kell hozni brüsszeli idő szerint délután 3 órára.

(4) Az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1722/93/EGK rendelet 5. cikkének (1) bekezdésében a "délután 5 óra" szövegrész helyébe a "délután 3 óra" szövegrész lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. szeptember 11-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 193., 2000.7.29., 3. o.

[4] HL L 329., 1995.12.30., 18. o.

[5] HL L 159., 1993.7.1., 112. o.

--------------------------------------------------
A Bizottság 913/2001/EK rendelete

(2001. május 10.)

a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 9. cikkére,

mivel:

(1) A spanyol kormány a 2081/92/EGK rendelet 9. cikkével összhangban a legutóbb a 2703/2000/EK rendelettel [3] módosított 1107/96/EK bizottsági rendelet [4] értelmében oltalom alatt álló eredetmegjelölésként bejegyzett "Mahón" név "Mahón-Menorca" névre történő módosítását kérelmezte.

(2) A kérelem vizsgálata azt mutatta, hogy ez nem jelentéktelen módosítás, mivel, magának a bejegyzett névnek a módosításáról lévén szó, az befolyásolhatja a név jogosultjának jogait, és ugyanakkor kihatással van harmadik termelők jogaira is.

(3) A 2081/92/EGK rendelet 9. cikkében megállapított eljárással összhangban, és mivel a módosítás nem jelentéktelen, a 6. cikkben megállapított eljárást megfelelően kell alkalmazni.

(4) A módosítás megfelel a 2081/92/EGK rendeletnek. A névnek az Európai Közösségek Hivatalos Lapjában [5] való kihirdetését követően az említett rendelet 7. cikke értelmében nem érkezett tiltakozás a Bizottsághoz.

(5) Ennek eredményeként, a "Mahón" névnek "Mahón-Menorca" névre történő módosítását az 1107/96/EK rendelet mellékletének megfelelő módosítása révén be kell jegyezni.

(6) A 2081/92/EGK rendelet 6. cikkének (4) bekezdésével összhangban a "Mahón" névnek "Mahón-Menorca" névre történő módosítását ki kell hirdetni az Európai Közösségek Hivatalos Lapjában,

ELFOGADTA EZT A RENDELETET:

1. cikk

Az 1107/96/EK rendelet melléklete a következőképpen módosul:

A "Mahón" oltalom alatt álló eredetmegjelölés helyébe a "Mahón-Menorca" oltalom alatt álló eredetmegjelölés lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. május 10-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL L 311., 2000.12.12., 25. o.

[4] HL L 148., 1996.6.21., 1. o.

[5] HL C 214., 2000.7.27., 3. o.

--------------------------------------------------
A Bizottság 545/2001/EK rendelete

(2001. március 20.)

a piaci mechanizmusokra tekintettel a borpiac közös szervezéséről szóló 1493/1999/EK tanácsi rendelet végrehajtása részletes szabályainak megállapításáról szóló 1623/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 33. cikkére,

mivel:

(1) A legutóbb a 2786/2000/EK rendelettel [3] módosított 1623/2000/EK bizottsági rendelet [4] 46. cikkének (4) bekezdése meghatározza a borkészítés melléktermékei kísérletek céljára történő átadásának egyes részletes végrehajtási szabályait. Ezek a szabályok nem a kellő pontossággal lettek meghatározva, ezért megfogalmazásukat módosítani kell.

(2) Az 1623/2000/EK rendelet 64. cikkének (3) bekezdése meghatározza az 1493/1999/EK rendelet 29. cikkében említett lepárlásból származó alkohol tárolásához nyújtott támogatás egyes részletes végrehajtási szabályait. Ezek a szabályok nem a kellő pontossággal lettek meghatározva, ezért megfogalmazásukat módosítani kell.

(3) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

(1) Az 1623/2000/EK rendelet 46. cikke (4) bekezdésének második albekezdése helyébe a következő szöveg lép:

"Azon termelők esetén, akik saját termelésű bort és melléktermékeket szállítanak a tagállamok által felügyelt kísérletekhez, a 45., 46. és 47. cikkben említett rendelkezéseket kell alkalmazni, és a kísérlet végrehajtására felhatalmazott személynek 0,277 euró/térfogatszázalék/hl támogatást kell fizetni."

(2) Az 1623/2000/EK rendelet 64. cikkének (3) bekezdése első albekezdésének második és harmadik francia bekezdése helyébe a következő szöveg lép:

"– legalább hat hónapig és legfeljebb tizenkét hónapig a szóban forgó borászati év december 1-jétől a következő év november 30-ig terjedő időszakban.

A 2000/01-es borászati évre vonatkozóan ugyanakkor kiegészítő támogatást is ki lehet fizetni olyan támogatási kérelmek esetében, amelyeket a 2000. december 1. és 2001. május 30. közötti időszakban nyújtottak be, és a támogatást legalább hat, legfeljebb pedig tizenkét hónapra lehet folyósítani."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. március 20-án.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 179., 1999.7.14., 1. o.

[3] HL L 323., 2000.12.20., 4. o.

[4] HL L 194., 2000.7.31., 45. o.

--------------------------------------------------
A Bizottság 719/2001/EK rendelete

(2001. április 10.)

a 502/2000/EK rendelet módosításáról, és az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló 590/2001/EK rendelet módosításáról és az attól való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK [1] tanácsi irányelvre és különösen annak 47. cikke (8) bekezdésére,

mivel:

(1) Az 590/2001/EK bizottsági rendelet [2], a 562/2000/EK bizottsági rendelet [3] számos módosítását és eltérését vezeti be a szarvasmarhafélék szivacsos agyvelőbántalmával (BSE) kapcsolatos események által okozott rendkívüli piaci helyzet kezelése céljából.

(2) Erre a helyzetre figyelemmel, valamint az 590/2001/EK rendeletben megállapított intervenciós intézkedések hatékonyságának javítása érdekében az 562/2000/EK rendelet 4. cikke (2) bekezdésének g) pontjától való eltérést kell biztosítani a két áprilisi ajánlattételi eljárásra vonatkozóan a súlyosabb állatok felvásárlásának engedélyezésével, miközben a felvásárlási árat a jóváhagyott legnagyobb súlyra vonatkozóra korlátozzák.

(3) Ezért az 590/2001/EK rendeletet módosítani kell.

(4) Az események alakulására figyelemmel, e rendeletnek haladéktalanul hatályba kell lépnie.

(5) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 590/2001/EK rendelet 1. cikke (3) bekezdésének helyébe a következő rendelkezés lép:

"(3) Az 562/2000/EK rendelet 4. cikke (2) bekezdésének g) pontjának ellenére 2001. második negyedévére vonatkozóan az abban a pontban említett hasított testek legnagyobb súlya a következő:

- az első két pályázati eljárásra vonatkozóan 430 kg; mindazonáltal, a 430 kg-nál nehezebb hasított testek az intervenció keretében felvásárolhatók, de ebben az esetben a fizetett felvásárlási ár nem haladhatja meg a legnagyobb súlyra vonatkozó árat,

- a harmadik és negyedik pályázati eljárásra vonatkozóan 410 kg,

- az utolsó két pályázati eljárásra vonatkozóan 390 kg."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. április 10-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 21. o.

[2] HL L 86., 2001.3.27., 30. o.

[3] HL L 68., 2000.3.16., 22. o.

--------------------------------------------------
A Tanács 1239/2001/EK rendelete

(2001. június 19.)

a feldolgozottgyümölcs- és -zöldségtermékek piacának közös szervezéséről szóló 2201/96/EK rendelet helyesbítéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 36. és 37. cikkére,

tekintettel a Bizottság javaslatára,

tekintettel az Európai Parlament véleményére [1],

mivel:

(1) A 2699/2000/EK rendelet [2] módosította többek között a 2201/96/EK rendelet [3] I. címét, és ennek megfelelően – a tartalom megváltoztatása nélkül – kiigazította a szárított füge és a prune d’Ente szilvafajtából készített aszalt szilva feldolgozására vonatkozó támogatási rendszert meghatározó rendelkezéseket. E rendszert – amelyet korábban a 2201/96/EK rendelet 2–6. cikke tartalmazott – jelenleg a szóban forgó rendelet 6a. cikke határozza meg. Ezen új forma figyelembevétele érdekében a szóban forgó rendelet 31. cikkét – amely megállapítja az Európai Mezőgazdasági Orientációs és Garanciaalap (EMOGA) Garanciarészlege által finanszírozandó költségeket – módosítani kell.

(2) Ugyanezen 31. cikkben a hatályon kívül helyezett 729/70/EGK rendeletre [4] történő hivatkozás helyébe a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre [5] történő hivatkozásnak kell lépnie,

ELFOGADTA EZT A RENDELETET:

1. cikk

A 2201/96/EK rendelet 31. cikke helyébe a következő rendelkezés lép:

"31. cikk

A 2., a 6a. és a 7. cikk, a 9. cikk (4) és (5) bekezdése, valamint a 10. cikk (3) bekezdése alapján felmerült költségeket a közös agrárpolitika finanszírozásáról szóló, 1999. május 17-i 1258/1999/EK tanácsi rendelet [6] 1. cikke (2) bekezdésének b) pontja értelmében a mezőgazdasági piac stabilizálását szolgáló intervenciós költségnek kell tekinteni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2001. június 19-én.

a Tanács részéről

az elnök

M. Winberg

[1] 2001. május 16-i vélemény (a Hivatalos Lapban még nem tették közzé).

[2] HL L 311., 2000.12.12., 9. o.

[3] A Tanács 1996. október 28-i 2201/96/EK rendelete a feldolgozottgyümölcs- és -zöldségtermékek piacának közös szervezéséről (HL L 297., 1996.11.21., 29. o.). A legutóbb a 2699/2000/EK rendelettel (HL L 311., 2000.12.12., 9. o.) módosított rendelet.

[4] A Tanács 1970. április 21-i 729/70/EGK rendelete a közös agrárpolitika finanszírozásáról (HL L 94., 1970.4.28., 13. o.). A legutóbb az 1287/95/EK rendelettel (HL L 125., 1995.6.8., 1. o.) módosított rendelet.

[5] HL L 160., 1999.6.26., 103. o.

[6] HL L 160., 1999.6.26., 103. o.

--------------------------------------------------